Source: https://www.tvojtrebisov.sk/najvyssi-sud-sa-bude-zaoberat-odvolanim-v-kauze-protizidovskeho-statusu-poslanca-parlamentu/
Timestamp: 2019-11-13 22:44:05+00:00

Document:
Najvyšší súd sa bude zaoberať odvolaním v kauze protižidovského statusu poslanca parlamentu - TvojTrebišov.sk
Home > Správy > Slovensko > Najvyšší súd sa bude zaoberať odvolaním v kauze protižidovského statusu poslanca parlamentu
6.7.2019 (Webnoviny.sk) – Najvyšší súd SR na utorok vytýčil verejné zasadnutie s poslancom parlamentu za Ľudovú stranu Naše Slovensko Stanislavom M.
Toho Špecializovaný trestný súd v Pezinku v júli minulého roka oslobodil spod obžaloby za trestné činy výroby extrémistických materiálov, rozširovania extrémistických materiálov a hanobenia národa, rasy a presvedčenia.
Ako skonštatoval samosudca, nebolo dokázané, že skutky spáchal obžalovaný. Prokurátor voči verdiktu podal odvolanie.
Úrad špeciálnej prokuratúry poslanca obžaloval po tom, čo poslanec údajne 10. januára 2017 na sociálnej sieti napadol zoznam osobností ocenených vtedajším prezidentom Andrejom Kiskom, prekážal mu okrem iného ich židovský pôvod.
Podľa statusu pripisovaného poslancovi zverejnenému na profile Hlas Gemera – Ľudová strana Naše Slovensko sa prezident Kiska buď zbláznil, alebo vedome degraduje slovenské vyznamenania. „Udeľovanie štátnych vyznamenaní Kiskom otočilo zdravý rozum hore nohami,“ napísal podľa obžaloby.
Podľa verdiktu súdu však nebola istota, že obžalovaný vytvoril daný status, ani v tom, že ho zverejnil. Obžalovaný podľa súdu nie je povinný dokazovať svoju nevinu, je, naopak, povinnosť obžaloby dokázať jeho vinu.
V septembri sa Najvyšší súd SR bude zaoberať prípadom Milana M., straníckeho kolegu Stanislava M.. Ten bol za výroky na adresu Rómov neprávoplatne odsúdený na finančnú pokutu.
Viac k témam: antisemitizmus, Kotleba – ĽS Naše Slovensko, Najvyšší súd SR
Zdroj: Webnoviny.sk – Najvyšší súd sa bude zaoberať odvolaním v kauze protižidovského statusu poslanca parlamentu © SITA Všetky práva vyhradené.

References: súd 
 súd 
 súd 
 súd 
 súd 
 súd 
 súd